Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 464

2. A szakmai vizsga részei Írásbeli vizsga (komplex vizsga) — Általános nyomdaipari ismeret. — Szakmai ismeret. — Anyag- és áruismeret. — Szakmai rajz. A vizsga időtartama: 180 perc. Szóbeli vizsga (4 külön tétel) — Szakmai ismeret (alkalmazás szint). — Anyag- és áruismeret (alkalmazás szint). — Általános nyomdaipari ismeret (ismeret szint). — Munkavédelmi ismeret (alkalmazás szint). A vizsga időtartama: max. 15 perc vizsgázónként. Gyakorlati vizsga (alkalmazás szint) A tanuló a rendelkezésére álló eszközök (számítógép és perifériái, számítógépes rendszerkörnyezet, programok, hagyományos képfeldolgozási eszközök) segítségével tudjon egy komlex, az eddig megszerzett tudását átfogóan felmérő, oldalpár szedési-tördelési, képkidolgozási feladatot végrehajtani a vizsgafeladatban meghatározott gyártási paraméterek alapján. A vizsgafeladat nehézségi fokát úgy kell megszabni, hogy az igazodjon a tanulmányi idő alatt elsajátítható programok szinjéhez. A vizsga időtartama: 240 perc. A vizsga értékelése Szakmai írásbeli vizsga Az írásbeli vizsga értékelését a központi tételekhez kiadott megoldási útmutató szerint kell elvégezni, és egyetlen jeggyel kell értékelni. Ha bármelyik résztantárgy nullapontos lenne, úgy az írásbeli eredménye elégtelen. Szakmai szóbeli vizsga — A szóbeli vizsga értékelését egyetlen jeggyel kell értékelni. — A vizsgatantárgyak átlageredményét a Szakmai ismeret tantárgy eredménye felé kerekítve kell megállapítani. — Minden vizsgatantárgyból a kettes jegyet el kell érni. — Az elégtelen osztályzatú vizsgatantárgyból — vagy tantárgyakból — egy póttétel húzható. 2000/78. szám Szakmai gyakorlati vizsga — A gyakorlati vizsga eredményét a munka megtervezése, a pontossága, szakszerűsége szempontjainak figyelembevételével, egyetlen jeggyel kell értékelni. A szakmai vizsga értékelése és minősítése — Eredményes vizsgát tett az a jelölt, aki minden vizsgarész (írásbeli, gyakorlati, szóbeli) követelményét sikeresen teljesítette. — Eredménytelennek (sikertelennek) kell tekinteni a szakmai vizsgát, ha a jelölt valamelyik vizsgarészből elégtelen jegyet kapott. — Az eredménytelen vizsgarészből (a szóbeli vizsgarész vizsgatantárgyából, vizsgatantárgyaiból) a jelölt legkorábban a következő vizsgaidőszakban tehet javítóvizsgát. — A szakmai elméleti vizsgát egyetlen jeggyel kell értékelni. A vizsgázó az egyes vizsgarészeken elért teljesítménye alapján szakmai elméletből és szakmai gyakorlatból kap osztályzatot. A szakmai vizsga értékeléséhez a szakmai vizsgáztatás általános szabályairól és eljárási rendjéről szóló, a 4/1996. (V. 24.) MüM rendelettel módosított 10/1993. (XII. 30.) MüM rendelet előírásait kell alkalmazni.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes